                      Аудандық қоғамдық кеңес отырысының  №4 хаттамасы

	                                                 
Қордай ауылы 			   	                                              04  наурыз  2024 жыл    								                       сағат  15:00

Өткен жері:	Қордай «Amanat»  мәжіліс залы 

Қатысқандар: Б.Н Қарамолдаева - Қоғамдық кеңес төрайымы, аудандық Қоғамдық кеңестің барлық кеңес мүшелері: қатысқаны – 10 мүшелері, қатыспағаны –2, оның ішінде: себепті-2 (Алматаева А- сотқа қатысуда,  Апаев Э.- еңбек демалысында). 
Шақырылғандар:           1. Қордай ауылдық округі әкімі – Қаспақбаев Әдлет
                                                Медербекұлы;
                                            2. «ҚазТрансГазаймақ» АҚ Қордай газ шаруашылығының
                                             директоры – Әшім  Шыңғыс Тәуірбекұлы;
                                      3. Қордай ЭТЖ басқарушы – Жамбасбаев Ерлан Жұмалыұлы;
                                    4. Қордай желілі техникалық цехінің бастығы – Құрымбаев Эрік
                                                Қадырханұлы;
                                            5. «Ақ Су» ЖШС тарифтер бойынша экономисті - Чикирова
                                       Гулнаркул Абдулмажитовна; «Ақ Су» ЖШС бас бухгалтері –
                                                Байтасова жанар Екпиновна;
                                  6. «Қордай су» ЖШС басшысы – Инкарбеков Елдос Наретович;
                                            7.  Қордай ауданы әкімдігінің спорт және дене шынықтыру
                                                 бөлімінің басшысы -  Алимжанов Галым Бекмурзаевич;
                                            8.ҚР Мемлекеттік қызмет істері агенттігінің Жамбыл облысы
                                         бойынша департаментінің мемлекеттік көрсетілетін қызметтер
                                                 басқармасының бас маманы - Толепбергенов Саят
                                                Тұрсынханұлы;
                                            9. Жамбыл облысы әкімдігінің  білім басқармасы Қордай
                                                 ауданының білім бөлімінің басшысы - 
                                                  Аширбеков Санат Сағымбекұлы;
                                            10. Жамбыл облысы әкімдігінің  білім басқармасы Қордай
                                                 ауданының білім бөлімінің сырттай оқытатын
                                                 орта мектебі КММ директоры  - Ботабасова Жазира
                                                  Жақыпбайқызы;
                                            11. БАҚ өкілі ;

                                             Күн тәртібі:

	1.Қордай ауданы әкімдігінің спорт бөлімі бойынша мемлекеттік  
     көрсетілетін қызметтердің сапасын зерделеудің нәтижесі;

2. Жамбыл облысы электр жүйесі ЖШС «Қордай АЭЖ», «Қазақ телеком» Қордай ауданы бойынша сату бөлімі, Қордай газ шаруашылықтарының 2024 жылға бекітілген тарифтері бойынша ақпараты;
          3. Аудандағы білім бөлімінің сырттай оқытатын орта мектебінің  білім беру сапасын зерделеу;
4.Әртүрлі мәселелер.
	Төрағалық  етуші: Қоғамдық кеңес төрайымы – Қарамолдаева Б.Н.  күн тәртібіндегі 1-ші мәселе бойынша Қордай ауданы әкімдігінің спорт бөлімі бойынша зерделеудің нәтижесін  «Бюджет, қаржы және құрылыс, көлік және коммуналдық шаруашылық салаларын қолдау мәселелері» жөніндегі комиссия  мүшесі – Тоқтағұлов Ердос Омірбекұлы  баяндайды деді.
	Тоқтағұлов Е өз сөзінде: Бүгінгі Кеңес отырысының күн тәртібіне енгізілген  «Ауылдық округтердегі мемлекеттік көрсетілетін қызметтердің  және ақпараттық жүйелерінің қызметі» мәселелері бойынша баяндаманы баяндауға рұқсат етсеңіздер.
Қоғамдық Кеңес отырысына дейін менің тарапымнан аудан әкімдігінің спорт және дене шынықтыру бөлімімен көрсетілетін мемлекеттік қызметтерді көрсету бағытындағы жұмыстарына зерделеу жұмыстары жүргізілді.
	Қордай ауданы әкімдігінің дене шынықтыру және спорт бөлімімен «2-разрядты спортшы, 3-разрядты спортшы, 1-жасөспірімдік разрядты спортшы, 2-жасөспірімдік разрядты спортшы, 3-жасөспірімдік разрядты спортшы спорттық  разрядтар және біліктiлiгi жоғары деңгейдегi екiншi санатты жаттықтырушы, біліктiлiгi орта деңгейдегi екiншi санатты жаттықтырушы,  біліктiлiгi жоғары деңгейдегi екiншi санатты әдiскер, біліктiлiгi  орта деңгейдегi екiншi санатты әдiскер, біліктiлiгi жоғары деңгейдегi екiншi санатты нұсқаушы-спортшы, спорт төрешiсi біліктілік санаттарын беру» мемлекеттік қызмет түрін көрсетіледі.
2023 жылдың қорытындысымен  20 өтініш  келіп  түскен (бірінші  жасөспрімдік разряды-2 спортшыға,  екінші жасөспірімдік  разряды-13 спортшыға,  үшінші  жасөспірімдік  разрядты  – 1 спортшыға  берілді біліктілігі жоғары деңгейдегі екінші санатты  жаттықтырушысы - 2 жаттықтырушыға,  спорт төрешісі біліктілігін – 2 төрешіге берілді), оның  ішінде  1  өтінішке дәлеледі  бас  тартылған.  
	Қазақстан Республикасының «Мемлекеттік көрсетілетін қызметтер туралы» Заңының 5 бабына сәйкес көрсетілетін қызметті берушілер: мемлекеттік қызметтер көрсету тәртібін айқындайтын заңға тәуелді нормативтік құқықтық актілерге сәйкес мемлекеттік қызметтер көрсетуге; көрсетілетін қызметті алушылардың бұзылған құқықтарын, бостандықтары мен заңды мүдделерін қалпына келтіруге бағытталған шараларды қолдануға міндетті.
Алайда, зерделеу барысында бөлімде мемлекеттік қызметтерді көрсету кезінде біршама кемшіліктер орын алғандығы анықталды.
1) Мемлекеттік қызметтер көрсету саласындағы жұмыскерлердің біліктілігін арттырғандығы, сондай-ақ мүгедектермен қарым-қатынас жасау дағдыларын үйренгендігі жөнінде дәлелді құжаттардың (сертификаттар, дипломдар және басқа) болуы
Қазақстан Республикасының «Мемлекеттік көрсетілетін қызметтер туралы» Заңның (бұдан әрі – Заң) 5-бабының 2-тармағының 6) тармақшасына сәйкес көрсетілетін қызметті берушілер мемлекеттік қызметтер көрсету саласындағы жұмыскерлердің біліктілігін арттыруға, сондай-ақ мүгедектермен қарым-қатынас жасау дағдыларына үйретуге міндетті.
Аталған жауапты тұлға мемлекеттік қызметтер көрсету саласындағы біліктілігін арттыру курстарынан мүлдем өтпеген.

2) Көрсетілетін қызметті берушімен мемлекеттік қызметті көрсету бизнес-процесстерін сақтау
- бөліммен көрсетілетін қызметтері бойынша қызмет алушыларға қажет құжаттар тізбесі мен көрсетілу тәртібі және электронды мемлекеттік қызметтер көрсетуді ақпараттандыру туралы мақалалар саны мүлде жарияланбаған.
	 - Бөлім, аудан әкімдігінің тұрғын үй-коммуналдық шаруашылық, жолаушылар көлігі және автомобиль жолдары бөлімінің теңгеріміндегі ескі ғимаратта отырғандықтан, өтініш алушыларға қолайлы орта мүлде жасалмаған. Ең сорақысы, мемлекеттік көрсетілетін қызметтер бойынша Қағидалардың қазақ және орыс тілдеріндегі мәтіні, өтініш үлгісі ілінбеген, оның орнына түсініксіз қаулы мен бір жапырақ қағаз ілінген. Менің нұсқауымен аталған қағаздар алынып тасталды.
		Мемлекеттік көрсетілетін қызметтерге жауапты маман Қазығұлова Айжан бала күтіміне байланысты еңбек демалысына шыққан кезден бастап, жауапты тұлға айқындалып, бөлім басшысының бұйрығымен бекітілмеген.
		Түскі үзіліс кестесі, мүгедектігі бар азаматтар үшін шақыру нүктесі, өтініш алушыларға қызмет көрсету бұрышы жасақталмаған.
		2023 жылдың 12 айының қорытындысы бойынша Бөліммен көрсетілен қызметтерге шағым жасау бағытында жазбаша арыз шағым түспеген, аудан әкімдігінің басшылығының жеке қабылдауында болмаған, сотқа талап арызбен жүгіну фактісі орын алмаған.
		Тоқтағұлов Е  жоғарыдағыларды баяндай келе,  өз ұсынымын айтып өтті. Атап айтқанда,
- мемлекеттік көрсетілетін қызметке жауапты маманды бұйырықпен бекіту;
- жауапты маманның біліктілігін арттыру курсынан өткізуді қамтамасыз ету;
-мемлекет көрсетілетін қызметтің танымалдығын арттыру үшін барынша әлеуметтік желілілер мен БАҚ беттерінде  мақалалардың жариялануын қамтамасыз ету;
-айына бір рет ашық есік акциясын өткізу;
-қағидаларға қолжетімділікті қамтамасыз ету мақсатында көрнекі жерлерге QR код арқылы өтуін қамтамасыз ету;
-мүмкіндігі шектеулі азаматтарға қолайлы орта жасау, оның ішінде пандус болмаған жағдайда, шақыру нүктесін орнату;
-анықталған кемшліктерге байланысты спорт бөлімінің жауапты қызметкерінің жауапкершілігін қарау; 
[bookmark: _GoBack]-спорт бөлімі отырған кабинеттерге ағымды жөндеу жұмыстарын жүргізу немесе басқа қолайлы жерге ауыстыру бойынша аудан әкіміне ұсыныс енгізу деп сөзін аяқтады.
	Баяндама бойынша сұрақтарға Қордай ауданы әкімдігінің спорт бөлімінің басшысы -   Алимжанов Галым Бекмурзаевич  жауап берді.
	Баяндамада көрсетілген кемшіліктер бойынша бірқатар жұмыстар атқарылды. Екі бас маманның біреуі декретный отпускіде, осы маманның функциональдық қызметі  екінші бас маманға жүктелген. 
	Қарамолдаева Б.Н: Қай жердегі ғимаратта отырсыздар, түсіндіріп айтыңыз, деді.
	Алимжанов Г.: Ескі военкомат ғимаратта, пробация отырған жерде отыратындарын айтты. Ғимарат бөлім үшін өте қолайсыз, бөлмелері аз.
	Қарамолдаева Б.Н: Ғимарат  бойынша аудан әкіміне қайырылуды  ұсынды.
	Қарамолдаева Б.Н: Бұл мәселе бойынша қандай ұсыныстарыңыз бар? Шешім жобасы қолдарыңызда бар. Дауысқа салайық, Қарсы-? Қалыс-? - жоқ. Шешім қабылданды.
1.Қордай ауданы әкімдігінің спорт және дене шынықтыру бөлімінің басшысына:
- мемлекеттік көрсетілетін қызметке жауапты маманды бұйырықпен бекітсін (мерзімі: 05.03.2024 жылға дейін)
- жауапты маманның біліктілігін арттыру курсынан өткізуді қамтамасыз етсін (мерзімі: ағымдағы жылдың II тоқсанына дейін)
- мемлекет көрсетілетін қызметтің танымалдығын арттыру үшін барынша әлеуметтік желілілер мен БАҚ беттерінде  мақалалардың жариялануын қамтамасыз ету (мерзімі: тұрақты түрде)
- Қағидаларға қолжетімділікті қамтамасыз ету мақсатында көрнекі жерлерге QR код арқылы өтуін қамтамасыз етсін (мерзімі: 15.03.2024 жылға дейін)
- мүмкіндігі шектеулі азаматтарға қолайлы орта жасау, оның ішінде пайндус болмаған жағдайда, шақыру нүктесін орнату (мерзімі: 10.03.2024 жылға дейін);
 - анықталған кемшіліктерге байланысты спорт бөлімінің жауапты қызметкерінің жауапкершілігін қарасын (мерзімі: 10.03.2024 жылға дейін);
2.Қордай ауданы әкімі аппаратының мемлекеттік-құқықтық жұмысы бөлімшесінің басшысына:
спорт бөлімі отырған кабинеттерге ағымды жөндеу жұмыстарын жүргізу немесе басқа қолайлы жерге ауыстыру, жұмысқа қажетті материалдармен қамтамасыз ету бойынша аудан әкіміне ұсыныс енгізсін.
3. Атқарылған жұмыстар туралы ақпарат үстіміздегі жылдың 25 наурызына дейін ұсынылсын.
II. Осы шешімнің орындалуын бақылау Қоғамдық кеңестің «Қоғамдық құқықтық тәртіпті сақтау, азаматтардың құқықтарын қорғау,  сыбайлас жемқорлыққа қарсы іс-қимыл, әлеуметтік-мәдени салалар және қоғамдық, үкіметтік емес ұйымдармен байланыс мәселелері  жөніндегі»  комиссиясына жүктелсін. (комиссия төрайымы Алматаева А.Т.)
 	Қарамолдаева Б.Н: Шешім жобасы бекітілсін.
Қарамолдаева Б.Н: күн тәртібіндегі 2-ші мәселе бойынша 2024 жылдың бірінші жартыжылдығына арналған іс-жоспарына сәйкес Жамбыл облысы электр жүйесі ЖШС «Қордай АЭЖ», «Қазақ телеком» Қордай ауданы бойынша сату бөлімі, Қордай газ шаруашылықтарының және «Қордай су», «Ақсу» ЖШС бойынша 2024 жылға бекітілген тарифтері бойынша ақпараттары тыңдалды, оның ішінде «Ақсу» ЖШС басшысының денсаулығына байланысты қатыспағандықтан келесі отырысқа қалдырылды. Сонымен қатар, «Қазақ телеком» Қордай ауданы бойынша сату бөлімі бастығының қатыспағандығынан келесі отырысқа қалдырылды.
	Күн тәртібіндегі 2-ші мәселе бойынша толық ақпаратпен «Бюджет, қаржы және құрылыс, көлік және коммуналдық шаруашылық салаларын қолдау мәселелері жөніндегі» комиссия мүшесі Жомарт Еділ Кәріпбекұлы баяндады. Бұл мәселе бойынша жоғарыда аталған мекеме басшылары қойылған сұрақтарға жауап берді.
	Қарамолдаева Б.Н: Сіздердің атқарылып жатқан жұмыстарыңыз туралы  және тарифтері бойынша аудандық газет бетіне шығарылатын болады.
Бұл мәселе бойынша қандай ұсыныстарыңыз бар? Шешім жобасы қолдарыңызда бар. Дауысқа салайық, Қарсы-? Қалыс-? - жоқ. 
1.Қордай аудандық Қоғамдық кеңесінің 2024 жылдың бірінші жартыжылдығына арналған жұмыс жоспарына сәйкес аудандағы Жамбыл облысы электр жүйесі ЖШС «Қордай АЭЖ», «Қордай су» ЖШС,  Қордай газ шаруашылықтарының 2024 жылға бекітілген тарифтері бойынша ақпараттары назарға алынсын;
2. Жамбыл облысы электр жүйесі ЖШС «Қордай АЭЖ», «Қордай су» ЖШС, Қордай газ  шаруашылықтарының тарифтері бойынша мәліметтерін БАҚ газеттердің беттеріне жариялау  ұсынылсын.
3. «Ақсу» ЖШС (басшысы Р.Мұнатаева денсаулығына байланысты  қатыспады) жұмысы туралы және тарифтері бойынша ақпараты және «Қазақ телеком» Қордай ауданы бойынша сату бөлімінің тарифтері бойынша ақпараты  Қоғамдық кеңестің  келесі отырысының күн тәртібіне енгізілсін.
Қарамолдаева Б.Н: Шешім жобасы бекітілсін.
Төрағалық  етуші: Қоғамдық кеңес төрайымы – Қарамолдаева Б.Н.  күн тәртібіндегі 3-ші мәселе бойынша «Аудандағы білім бөлімінің сырттай оқытатын орта мектебінің  білім беру сапасын зерделеу нәтижесі бойынша Қарамолдаева Б.Н. баяндады. Өз сөзінде Жарғының дұрыс емес екендігін, құжат толық рәсімделіп, Әділет басқармасына тіркелгеннен кейін зерделеу жүргізілетінін дауысқа қойды. Дауысқа салайық, Қарсы-? Қалыс-? - жоқ. Жарғыны тіркеу  Қордай ауданының білім бөлімінің сырттай оқытатын орта мектебі КММ директоры  - Ж. Ботабасоваға жүктелді, ал  бақылау Жамбыл облысы әкімдігінің  білім басқармасы Қордай ауданының білім бөлімінің басшысы -                                                   С.Аширбековке табысталды. Сонымен қатар, жіберілген кемшіліктері үшін мектеп директоры Ж. Ботабасоваға және тиісті басқа да мамандарға тәртіптік жаза қолдану мәселесін қарастырсын.
Бұл мәселе бойынша тағы қандай ұсыныстарыңыз бар? Ұсыныс жоқ. Шешім жобасы қолдарыңызда бар. Дауысқа салайық, Қарсы-? Қалыс-? - жоқ. Шешім қабылданды.
1. Жамбыл облысы әкімдігінің білім басқармасы Қордай ауданының білім бөлімі» КММ директоры С.Әшірбековке:
· «Жамбыл облысы әкімдігінің білім басқармасы Қордай ауданының білім бөлімінің сырттай оқытатын орта мектебі» КММ-нің  құжаттарын ҚР Заңдарының, нормативті-құқықтық актілері мен стандарттарының талаптарына сәйкес 15 күн мерзім ішінде рәсімделуін талап ету ұсынылсын.
· Жіберілген кемшіліктері үшін мектеп директоры Ботабасова Ж.Ж және тиісті басқа да мамандарға тәртіптік жаза қолдану мәселесін қарастырсын.
  2.Аталған мекемені зерделеу 2 ай мерзімнен кейін жүргізілсін.
      3.Осы шешімнің орындалу барысы туралы ақпарат үстіміздегі жылдың    1-ші мамырына  берілсін.
Кеңес отырысы өз жұмысын  күн тәртібіне сәйкес мәселелерді толығымен  қарап, өз жұмысын аяқтады.


Аудандық Қоғамдық кеңестің төрайымы:                        Б.Қарамолдаева

Аудандық Қоғамдық кеңестің хатшысы:                          Р.Имашева


                                                  






















  
   





